CELEX: 62020TB0231
Language: el
Date: 2020-06-24 00:00:00
Title: Υπόθεση T-231/20 R: Διάταξη του Προέδρου του Γενικού Δικαστηρίου της 24ης Ιουνίου 2020 — Price κατά Συμβουλίου [Ασφαλιστικά μέτρα – Χώρος ελευθερίας, ασφάλειας και δικαιοσύνης – Απόφαση (ΕΕ) 2020/135 – Συμφωνία για την αποχώρηση του Ηνωμένου Βασιλείου από την Ένωση και την Ευρατόμ – Απώλεια της ιθαγένειας της Ένωσης – Αίτηση αναστολής εκτελέσεως – Προδήλως απαράδεκτο της κυρίας προσφυγής – Απαράδεκτο – Παραπομπή στο Δικαστήριο – Αναρμοδιότητα]

21.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/28
            
         
      Διάταξη του Προέδρου του Γενικού Δικαστηρίου της 24ης Ιουνίου 2020 — Price κατά Συμβουλίου
      (Υπόθεση T-231/20 R)
      (Ασφαλιστικά μέτρα - Χώρος ελευθερίας, ασφάλειας και δικαιοσύνης - Απόφαση (ΕΕ) 2020/135 - Συμφωνία για την αποχώρηση του Ηνωμένου Βασιλείου από την Ένωση και την Ευρατόμ - Απώλεια της ιθαγένειας της Ένωσης - Αίτηση αναστολής εκτελέσεως - Προδήλως απαράδεκτο της κυρίας προσφυγής - Απαράδεκτο - Παραπομπή στο Δικαστήριο - Αναρμοδιότητα)
      (2020/C 313/41)
      Γλώσσα διαδικασίας: η γαλλική
      
         Διάδικοι
      
      
         Αιτών: David Price (Dorat, Γαλλία) (εκπρόσωπος: J. Fouchet, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: M. Bauer, R. Meyer και M.-M. Joséphidès)
      
         Αντικείμενο
      
      Αφενός, προσφυγή δυνάμει των άρθρων 278 και 279 ΣΛΕΕ με την οποία ζητείται η μερική αναστολή εκτελέσεως της αποφάσεως (ΕΕ) 2020/135 του Συμβουλίου, της 30ής Ιανουαρίου 2020, σχετικά με τη σύναψη της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 1), και της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ 2020, L 29, σ. 7), καθόσον οι πράξεις αυτές στερούν τη δυνατότητα διατήρησης εκ μέρους του προσφεύγοντος της ιθαγένειας της Ευρωπαϊκής Ένωσης ή, τουλάχιστον, αναστολή εκτελέσεως του άρθρου 127, παράγραφος 1, στοιχείο β', της ως άνω Συμφωνίας, και, αφετέρου, αίτημα δυνάμει του άρθρου 256, παράγραφος 3, δεύτερο εδάφιο, ΣΛΕΕ με το οποίο ζητείται η αναστολή εκτελέσεως και η παραπομπή της υποθέσεως στο Δικαστήριο προκειμένου να του υποβληθούν προδικαστικά ερωτήματα.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.